ปัจจัยความเสี่ยงที่สำคัญ

บริษัทฯ ได้แบ่งประเภทปัจจัยความเสี่ยงสำคัญๆ ที่อาจเกิดขึ้นกับบริษัทฯ เป็น 3 ประเภท
ประกอบด้วย ความเสี่ยงจาก
การดำเนินธุรกิจ ความเสี่ยงทางการเงิน และความเสี่ยงทางการตลาด นอกจากนี้บริษัทฯ
ได้ตระหนักถึงวิกฤตทางการเงิน ที่ได้เกิดขึ้นในปี 2551
และได้ส่งผลให้ตลาดขนส่งสินค้าแห้งเทกองล่มสลาย ดังนั้น ในปีที่ผ่านมาบริษัทฯ จึงได้กำหนด
ปัจจัยความเสี่ยงเพิ่มขึ้นเป็นพิเศษอีกหนึ่งปัจจัย
ซึ่งเป็นความเสี่ยงเกี่ยวกับการทดแทนและการขยายกำลังกองเรือ โดยได้อธิบายอยู่ภายใต้หัวข้อ
“ความเสี่ยงจากการหาเรือใหม่ทดแทนเรือเก่าและการขยายกำลังความสามารถของกองเรือ”
ซึ่งยังคงส่งผลกระทบอยู่ในปัจจุบัน ดังนั้น สำหรับปีนี้บริษัทฯ
ยังคงมีปัจจัยความเสี่ยงที่เกิดขึ้นจากวิกฤตการเงินโลก ที่เกิดขึ้น ภายใต้หัวข้อ
“ผลกระทบจากวิกฤตการเงินโลก”ซึ่งปัจจัยความเสี่ยงในแต่ละประเภทมีรายละเอียดดังต่อไปนี้

ความเสี่ยงจากการดำเนินงาน

ในฐานะที่บริษัทฯ
เป็นเจ้าของและผู้ประกอบการเดินเรือขนส่งสินค้าระหว่างประเทศโดยไม่มีข้อจำกัดทางภูมิศาสตร์ใดๆ
อาจต้องเผชิญกับความเสี่ยงที่เกิดจากภัยพิบัติทางน้ำ ความแปรปรวนของสภาพสิ่งแวดล้อม
ความสูญหายหรือเสียหาย ของสินค้าและทรัพย์สินต่างๆ
และการสะดุดหยุดลงของธุรกิจอันเกิดมาจากเครื่องยนต์กลไกขัดข้องความผิดพลาด ของเจ้าหน้าที่
การเคลื่อนไหวทางการเมืองในประเทศต่างๆ การหยุดงานประท้วงของคนงาน การก่อการร้าย
โจรสลัด ความแปรปรวนของสภาพดินฟ้าอากาศ สถานการณ์และเหตุการณ์อื่นใดที่อาจจะเกิดขึ้น
ซึ่งสิ่งเหล่านี้จะนำไปสู่ต้นทุน การดำเนินงานที่เพิ่มขึ้น
หรือการสูญเสียรายได้อย่างไรก็ตามเจ้าของเรือ หรือผู้ประกอบการเดินเรือในน่านน้ำสากล
ได้ทำประกันภัยคุ้มครองความเสี่ยงภัยต่างๆ โดยมีการทำประกันภัยไว้กับบริษัทประกันภัยที่เป็นสากล
และครอบคลุม ความเสี่ยงทั้งหมด ดังนั้นบริษัทฯ จึงได้ทำประกันภัยเพื่อคุ้มครองความเสี่ยงภัยต่างๆ
ที่กล่าวมาข้างต้นนี้เอาไว้แล้ว

การดำเนินธุรกิจของบริษัทฯ ขึ้นอยู่กับการเพิ่มขึ้นและการเปลี่ยนแปลงของกฎหมายป้องกันสิ่งแวดล้อม
และกฎระเบียบ พาณิชย์นาวีด้านอื่นๆ
การไม่ดำเนินการให้เป็นไปตามกฎหมายเหล่านี้อาจทำให้มีความเสี่ยงในเรื่องการ ถูกกักเรือที่ทำให้
เสียเวลา ซึ่งนำไปสู่การเสียรายได้หรือก่อให้เกิดการเรียกร้องค่าเสียหายจาก Charterer
รวมถึงค่าใช้จ่ายในการปรับปรุง เรือหรือเปลี่ยนระเบียบปฏิบัติในการเดินเรือ อย่างไรก็ตาม
บริษัทฯ ระมัดระวังในประเด็น เหล่านี้เสมอมาและได้รักษา
มาตรฐานความปลอดภัยและมาตรฐานทางเทคนิคให้อยู่ในระดับสากลตลอดมา

การดำเนินธุรกิจการเดินเรือและการบริหารงานของบริษัทฯ
ในฐานะบริษัทมหาชนจดทะเบียนในตลาดหลักทรัพย์แห่ง
ประเทศไทยนั้นต้องอาศัยบุคลากรที่มีความเชี่ยวชาญ ไม่ว่าจะเป็นลูกเรือที่ต้องควบคุมการเดินเรือ
หรือผู้จัดการระดับ ต่างๆ ในบริษัทฯที่ต้องมีความรู้และประสบการณ์ในธุรกิจการเดินเรือ
การที่ต้องจัดหาและรักษาไว้ซึ่งบุคลากรเหล่านั้น เป็นสิ่งสำคัญในการดำเนินธุรกิจของบริษัทฯ
อย่างไรก็ตาม บริษัทฯ ได้มีนโยบายที่ยุติธรรมและเหมาะสมต่อพนักงาน ดังนั้นบริษัทฯ
จึงได้ประสบความสำเร็จในการจัดหาและรักษาไว้ซึ่งบุคลากรที่มีความเชี่ยวชาญและมีคุณภาพ
และบริษัทฯ ยังได้ริเริ่มสิ่งใหม่ๆ อย่างต่อเนื่อง เพื่อจูงใจและคงไว้ซึ่งบุคลากรที่มีคุณภาพ
ดังนั้นบริษัทฯ คาดว่าจะไม่มีปัญหาที่รุนแรง ด้านบุคลากรในอนาคต
แม้ว่าธุรกิจการเดินเรือระหว่างประเทศยังคงประสบกับปัญหาที่รุนแรงของการขาดแคลนลูกเรือ
ที่มีคุณภาพ โดยเฉพาะในส่วนของนายประจำเรือซึ่งจะต้องทำงานประจำบนเรือ

ในฐานะบริษัทมหาชนจดทะเบียนในตลาดหลักทรัพย์ บริษัทฯ
ต้องปฏิบัติตามกฎหมายและกฎระเบียบต่างๆ มากมาย
การไม่ปฏิบัติตามกฎหมายและ/หรือกฎระเบียบใดๆ อาจทำให้ถูกปรับ
หรือถูกดำเนินคดีทางกฎหมายทั้งต่อบริษัทฯ และผู้บริหารระดับสูงดังนั้นบริษัทฯ
ได้ดำเนินงานอย่างระมัดระวังในประเด็นนี้โดยมีมาตรการในการรับพนักงาน ที่มีคุณสมบัติเหมาะสม
และจัดระบบงานให้มีประสิทธิภาพเพื่อให้แน่ใจว่าบริษัทฯ ได้ปฏิบัติตามกฎหมายและกฎระเบียบ ต่างๆ
ที่เกี่ยวข้อง

บริษัทฯ ไม่ได้เผชิญกับความเสี่ยงจากราคาน้ำมันโลกที่เพิ่มสูงขึ้น
กล่าวคือในกรณีการเดินเรือแบบรายเที่ยว (Voyage Charter) เป็นการเดินเรือที่บริษัทฯ
ต้องเป็นผู้จ่ายค่าน้ำมันเชื้อเพลิงแต่ค่าน้ำมันเชื้อเพลิงที่เพิ่มขึ้นลูกค้าจะเป็นผู้รับภาระนี้
เนื่องจากอัตราค่าระวางเรือที่กำหนดและเรียกเก็บจากลูกค้านั้นได้รวมค่าน้ำมันเชื้อเพลิงที่เพิ่มขึ้นไว้ด้วย
และในกรณี การให้บริการเป็นแบบระยะเวลา (Time Charter) ค่าน้ำมันเชื้อเพลิง
จะตกเป็นภาระของลูกค้า

ความเสี่ยงทางการเงิน

รายได้และค่าใช้จ่ายส่วนใหญ่ของบริษัทฯ เป็นเงินสกุลดอลล่าร์สหรัฐ
รวมทั้งสินทรัพย์ถาวรส่วนใหญ่ของบริษัทฯ คือ เรือ
เดินทะเล ก็มีพื้นฐานเป็นเงินสกุลดอลล่าร์สหรัฐ
เนื่องจากเรือเดินทะเลมีตลาดการซื้อขายสากลที่เป็นเงินสกุลดอลลาร์ สหรัฐ ดังนั้น
บริษัทฯจึงมีความเสี่ยงต่อการขาดทุนจากอัตราแลกเปลี่ยนเงินตราต่างประเทศจากหนี้สินของบริษัทฯ
ที่อยู่ในรูปสกุลเงินตราต่างประเทศอื่น ที่มิใช่เงินสกุลดอลลาร์สหรัฐ
กล่าวคือหนี้สินที่อยู่ในรูปสกุลเงินตราต่างประเทศอื่น ที่มิใช่เงินสกุลดอลลาร์สหรัฐเมื่อเทียบเท่า
เป็นเงินสกุลดอลล่าร์สหรัฐอาจเพิ่มขึ้นหรือลดลงตามอัตราแลกเปลี่ยน บริษัทฯ
ตระหนักดีถึงความเสี่ยงจากอัตราแลกเปลี่ยนนี้ ดังนั้นจึงได้พยายามลดความเสี่ยงจากสกุลเงินอื่นๆ
โดยให้วงเงินสินเชื่อ และหนี้เงินกู้อยู่ในสกุลเงินดอลลาร์สหรัฐ โดย ณ วันที่ 31 ธันวาคม 2552
บริษัทฯ มีหนี้เงินกู้เพื่อการสั่งต่อเรือใหม่ ในสกุลเงินดอลลาร์สหรัฐเพียงสกุลเดียวเท่านั้น
อย่างไรก็ตาม จากผลกระทบของวิกฤตการเงินโลก และข้อจำกัด
บางประการของผู้ให้กู้ภายในประเทศที่ไม่สามารถต่อขยายระยะเวลาเงินกู้ในรูปสกุลเงินดอลลาร์สหรัฐ
ในช่วงเริ่มต้น ของปี 2552 ทำให้หนึ่งในวงเงินกู้สกุลเงินดอลลาร์สหรัฐที่บริษัทฯ มีอยู่
ต้องถูกแปลงเป็นสกุลเงินไทยบาท เมื่อระยะเวลา เบิกถอนได้ถูกขยายต่อไปอีกหนึ่งปี อย่างไรก็ตาม
จากการที่บริษัทฯ ได้ตระหนักถึงความเสี่ยงนี้ บริษัทฯ
จึงได้ทำสัญญากับผู้ให้กู้รายดังกล่าวเพื่อแปลงหนี้เงินกู้จากสกุลเงินไทยบาทเป็นสกุลเงินดอลลาร์สหรัฐ
โดยผ่านสัญญา Swap USD/THB ดังนั้น
เงินต้นจะถูกแปลงเป็นสกุลเงินดอลลาร์สหรัฐทันทีที่ได้มีการเบิกถอน ซึ่งจะขจัดความเสี่ยง
จากอัตราแลกเปลี่ยนที่เกิดจากหนี้เงินกู้ อย่างไรก็ตาม
ดอกเบี้ยที่เกิดจากเงินกู้ดังกล่าวยังคงต้องชำระเป็นเงินสกุล ไทยบาท
และบริษัทฯยังคงมีความเสี่ยงนี้ ซึ่งบริษัทฯอยู่ในช่วงการดำเนินการเพื่อแปลงสกุลเงินของดอกเบี้ย
ทั้งนี้รวมถึง ดอกเบี้ยในอนาคตที่จะต้องจ่ายเป็นสกุลเงินไทยบาทเป็นสกุลเงินดอลล่าร์สหรัฐ

นอกจากนี้ เงินฝากเกือบทั้งหมดของบริษัทฯ ยังคงฝากในสกุลเงินดอลล่าร์สหรัฐ
เพื่อไม่ให้เกิดความเสี่ยงจากการขาดทุน
จากอัตราแลกเปลี่ยนกับบัญชีเหล่านี้เมื่อเทียบเป็นเงินสกุลดอลล่าร์สหรัฐ อย่างไรก็ดี
ก็ควรตระหนักว่าบริษัทฯ
มีความเสี่ยงจากการขาดทุนจากอัตราแลกเปลี่ยนเป็นสกุลเงินบาทที่มาจากการแปลงค่าสินทรัพย์
หนี้สิน รายได้ และค่าใช้จ่ายต่างๆ ของบริษัทฯ ที่อยู่ในรูปสกุลเงินดอลล่าร์สหรัฐเป็นเงินบาท
เนื่องจากเป็นการขาดทุนจากอัตรา แลกเปลี่ยนในการแปลงค่าเงินสกุลดอลล่าร์สหรัฐ
เป็นเงินบาทในงบการเงินบาทเท่านั้น

วงเงินสินเชื่อมีหลักประกันของบริษัทฯ มีอัตราดอกเบี้ยลอยตัวตามอัตรา LIBOR
(อัตราดอกเบี้ยระหว่างธนาคารใน
กรุงลอนดอน) ดังนั้นบริษัทฯ
จึงมีความเสี่ยงจากความผันผวนของอัตราดอกเบี้ยอันเนื่องมาจากการเปลี่ยนแปลงของ
อัตราดอกเบี้ย LIBOR บริษัทฯ
ได้ติดตามความเคลื่อนไหวและเฝ้าระวังอัตราดอกเบี้ยในตลาดเงินอย่างสม่ำเสมอ

เนื่องจากสินทรัพย์ของบริษัทฯ
คือเรือเดินทะเลมีอายุการใช้งานที่จำกัดและเมื่อเรือมีอายุมากถึงอายุดังกล่าว เรือเหล่านั้น
จะต้องถูกขายเพื่อนำไปใช้ต่อหรือถูกปลดระวาง ทำให้ความสามารถของกองกำลังเรือลดลง
ซึ่งได้เกิดขึ้นในปีนี้ (2552) เมื่อบริษัทฯได้ขายเรือจำนวน 21 ลำ จากที่มีอยู่ในกองเรือทั้งสิ้น 44
ลำเมื่อเริ่มต้นปี (2552) และถ้าบริษัทฯ ต้องการคงระดับความสามารถของกองเรือ
โดยคำนึงถึงขนาดของกองเรือ บริษัทฯ จะต้องดำเนินโครงการ การทดแทนเรือเก่า
หรือเรือที่ถูกปลดระวาง (เรือที่ถูกขายไป) การซื้อเรือเข้ามาใหม่จะต้องมีการระดมเงินทุน
ซึ่งอาจจะ มาจากเงินทุนของบริษัทฯ หรือจากเงินกู้ หรือทั้งสองอย่างรวมกัน ซึ่งถ้าบริษัทฯ
ไม่สามารถระดมเงินทุนเพื่อนำมาใช้ซื้อเรือ เพื่อคงระดับความสามารถของกำลังกองเรือ
ความสามารถของกองเรือบริษัทฯก็จะลดลงซึ่งเป็นสิ่งไม่พึงประสงค์
หากการลดลงของกองกำลังเรือจะคงอยู่ ดังนั้น บริษัทฯ จึงมีความเสี่ยงในด้านการระดมเงินทุน
อย่างไรก็ดี บริษัทฯ ตระหนักถึงความเสี่ยงดังกล่าวนี้ ดังนั้น ไม่เพียงแต่บริษัทฯ
จะได้สั่งต่อเรือใหม่และลงนามในสัญญาขอวงเงินสินเชื่อ สำหรับเรือต่อใหม่แล้วนั้น แต่บริษัทฯ
ยังได้ลงนามในสัญญาขอสินเชื่อสำหรับซื้อเรือเข้ามาเพิ่มอีกเช่นกัน ซึ่งจะทำให้ บริษัทฯ
สามารถซื้อเรือใหม่ (ถ้าสามารถส่งมอบเรือได้ทันที) หรือเรือมือสองได้จำนวนหนึ่ง

ความเสี่ยงทางการตลาด

อุตสาหกรรมและตลาดการเดินเรือขนส่งสินค้าทางทะเลมีการขึ้นลงเป็นวัฏจักร
มีความผันผวนในเรื่องของการทำกำไร มูลค่าเรือและอัตราค่าระวาง
ซึ่งเป็นผลจากการเปลี่ยนแปลงในอุปสงค์และอุปทานของกองเรือ แต่เดิมบริษัทฯ
ได้ทำการตลาดในลักษณะที่อิงกับราคาตลาดในขณะนั้น (Spot Market) สำหรับเรือของบริษัทฯ
ทั้งหมด ดังนั้น บริษัทฯ จึงมีความเสี่ยงจากความผันผวนของตลาดและวัฏจักรของธุรกิจ
อย่างไรก็ตาม บริษัทฯ เชื่อมั่นว่า การที่บริษัทฯ มีกลุ่มตลาดเฉพาะกลุ่ม
คืออยู่ในกลุ่มเรืออเนกประสงค์ขนาดเล็กซึ่งมีปัจจัยพื้นฐานที่เป็นบวกคือมีอุปสงค์มากกว่าอุปทาน
จะเป็นตัวช่วยพยุงในช่วงภาวะตกต่ำของวัฏจักรของธุรกิจ
นอกจากนี้ในอดีตลูกค้าในกลุ่มนี้จะไม่ทำสัญญาระยะยาว
แต่เลือกที่จะทำธุรกิจส่วนใหญ่หรือทั้งหมดโดยอิงกับตลาดปัจจุบัน (Spot Market) อย่างไรก็ดี
สถานการณ์ดังกล่าว ได้เปลี่ยนไปในช่วง 4-5 ปีที่ผ่านมา
ซึ่งเป็นผลมาจากการปรับตัวเพิ่มขึ้นของตลาดค่าระวาง ทำให้บริษัทฯ และลูกค้า
ปรับเปลี่ยนแผนการตลาด โดยเรือส่วนใหญ่ของบริษัทฯ มีการทำสัญญา Long Term Charter
ทำให้บริษัทฯ
หลีกเลี่ยงจากการผันผวนของราคาตลาดปัจจุบันและทำให้มั่นใจว่าจะมีกระแสรายได้ที่มั่นคง

อุปสงค์ของธุรกิจของบริษัทฯนั้นเกิดจากปริมาณของสินค้าที่ต้องการขนส่ง
การก่อเกิดของอุปสงค์นี้ขึ้นอยู่กับการค้าโลก และการเจริญเติบโตของเศรษฐกิจ
ภาวะถดถอยของการเจริญเติบโตของเศรษฐกิจและการค้าจะทำให้อุปสงค์เรือลดลง
ความต้องการขนส่งสินค้าแห้งเทกองทางทะเลที่เพิ่มมากขึ้นในช่วง 4/5
ปีที่ผ่านมานี้เป็นผลจากความต้องการ จากประเทศจีน
(รวมทั้งความต้องการจากประเทศอินเดียและประเทศในแถบตะวันออกกลาง)
ที่ต้องการนำเข้าสินค้า และวัตถุดิบต่างๆ เป็นจำนวนมาก
เพื่อก่อสร้างโครงการสาธารณูปโภคพื้นฐานขนาดใหญ่ ดังนั้น ถ้าความต้องการสินค้า
ที่มาจากประเทศจีนลดลงอย่างมีนัยและต่อเนื่องโดยเฉพาะในสอง-สามปีข้างหน้า
เมื่ออุปทานคือเรือต่อใหม่ ซึ่งปัจจุบัน ได้ถูกสั่งต่อไปแล้ว ได้ถูกคาดการณ์ว่าจะเข้าสู่ตลาดขนส่ง
จะส่งผลกระทบต่ออุปสงค์ และอุปทาน ที่มีอยู่ในตลาด การขนส่ง
ซึ่งจะทำให้อัตราค่าระวางลดลงอย่างมีนัยสำคัญและรวมถึงการลดลงของมูลค่าเรือเช่นกัน บริษัทฯ
ได้ซื้อเรือ มือสองเข้ามาเพิ่มเติม ณ ราคาตลาดในปี 2547 ซึ่งตลาดอยู่ในช่วงขาขึ้น ดังนั้นบริษัทฯ
อาจประสบกับความเสี่ยง จากการลดลงของรายได้และ/หรือมูลค่าเรือที่อาจลดลง
ถ้าตลาดมีการปรับตัวลดลงอย่างมีสาระสำคัญ อย่างไรก็ดี
ตลาดมิได้ปรับตัวลดลงอย่างมีสาระดังที่ได้คาดการณ์ บริษัทฯยังสามารถสร้างรายได้อย่างมาก
และได้รับผลตอบแทน อย่างดีเยี่ยม จากเรือที่ได้ซื้อเข้ามา นอกจากนี้ในช่วงระหว่างเดือนธันวาคม
2549 ถึงไตรมาสแรกของปี 2550 บริษัทฯ ได้ขายเรือ ในกองเรือบริษัทฯ จำนวน 10 ลำ
ซึ่งมีอายุมากที่สุด โดยมีอายุเฉลี่ยที่มากกว่า 26 ปี ในราคาขายที่ดี ซึ่งช่วยให้
ความเสี่ยงดังกล่าวลดลงเนื่องจากเรือมีอายุมากขึ้นเท่าใด
ความเสี่ยงดังกล่าวนี้ก็จะขยายมากขึ้นเช่นกัน อย่างไรก็ตาม ในปีนี้บริษัทฯ
ได้ขายเรือเก่าที่สุดจำนวน 21 ลำในราคาที่ดี
ซึ่งช่วยขจัดความเสี่ยงจากการที่เรือเก่าเหล่านี้จะไม่มีผู้ใด
ใช้บริการและ/หรือถูกปล่อยให้บริการในอัตราที่ต่ำตามภาวะของตลาดปัจจุบัน (Spot Market)
เมื่อสัญญาระยะยาว ได้สิ้นสุดลง ในด้านรายได้จากเรือที่คงเหลืออยู่ในกองเรือปัจจุบัน
บริษัทฯได้พยายามดำเนินตามแผนงานเพื่อลด
ความเสี่ยงดังกล่าวโดยนำกองเรือของบริษัทฯไปทำสัญญาระยะยาว (Long Term)
ให้มากที่สุดเท่าที่จะเป็นไปได้ ทำให้บริษัทฯสามารถคงรายได้ในอนาคตที่อัตราค่าระวางที่สูงกว่า
และดังที่ได้กล่าวมาแล้วข้างต้น ดังนั้นจึงเป็นการ
เปลี่ยนแปลงนโยบายในการดำเนินธุรกิจที่สำคัญของบริษัทฯ ในปี 2547 กล่าวคือ
บริษัทฯได้เปลี่ยนการดำเนินธุรกิจ จากให้บริการแบบสัญญาระยะสั้น (Spot Market)
เป็นการทำสัญญาระยะยาว (Long Term Charter) ในช่วงปี 2550
ตลาดมีการปรับตัวสูงขึ้นอีกอย่างมีนัยสำคัญจนถึงจุดสูงสุดในกลางปี 2551
ซึ่งหลังจากนั้นอัตราตลาดได้ลดลงอย่าง รวดเร็ว จนเกือบจะใกล้กับระดับต่ำสุดเท่าที่เคยเกิดขึ้น
และตลาดสินค้าแห้งเทกองได้ปรับตัวขึ้นในไตรมาส 2 ปีนี้ เป็นต้นมา
แต่สถานการณ์ยังคงไม่แน่นอนและมีความผันผวน โดยเฉพาะเรื่องจำนวนเรือต่อใหม่ที่จะเข้ามา
อย่างไรก็ดี ตามที่ได้กล่าวไว้ข้างต้น บริษัทฯมีความเห็นว่าท่ามกลางตลาดที่มีความผันผวนอย่างมาก
ซึ่งอัตราค่าระวางสามารถ
เพิ่มสูงขึ้นและตกลงอย่างรวดเร็วนั้นจะเป็นการรอบคอบที่จะทำสัญญาผูกมัดค่าระวางในอัตราที่สูงและเหมาะสมเมื่อโอกาส
เอื้ออำนวย เพื่อรองรับหากเกิดการตกลงอย่างรวดเร็วของอัตราค่าระวางในตลาดค่าระวางปัจจุบัน
(Spot Market) ซึ่งได้เกิดขึ้นตั้งแต่เดือนกรกฎาคม 2551 จนถึงไตรมาสหนึ่งของปี 2552
ก่อนที่จะเริ่มปรับตัวขึ้นเล็กน้อย เนื่องจากมีการ
นำเข้าของสินค้าจากประเทศจีนอันเป็นผลมาจากการที่รัฐบาลจีนใช้มาตรการกระตุ้นการใช้จ่าย
ดังนั้น ยุทธศาสตร์ การดำเนินธุรกิจดังกล่าวนี้ได้พิสูจน์แล้วในอดีต
เมื่อตลาดค่าระวางได้อ่อนตัวลงเมื่อต้นปี 2548 แต่บริษัทฯ ยังคงมีรายได้ ที่สูงกว่าตลาดในปีนั้น
และในสถานการณ์ตลาดในช่วงครึ่งหลังของปีที่ผ่านมารวมทั้งเมื่อเริ่มต้นของปีนี้ ยุทธศาสตร์ดังกล่าว
ได้พิสูจน์ว่าเป็นผู้ชนะโดยไม่มีข้อสงสัยและเป็นการรองรับในสถานการณ์ที่รายได้มีการผันผวนมากเช่นนี้

อย่างไรก็ตาม ยุทธศาสตร์ดังกล่าวข้างต้นส่งผลกระทบต่อบริษัทฯ ในด้านความเสี่ยงจากคู่สัญญา
เมื่อเกิดภาวะตลาด ตกต่ำและเป็นผลให้อัตราค่าระวางลดลง
และถ้าภาวะการถดถอยดังกล่าวยังคงมีอยู่อย่างต่อเนื่องลูกค้า (Charterer)
ของบริษัทฯที่ทำสัญญาเป็นระยะเวลา (Period Charters) อาจไม่ปฏิบัติตามสัญญา
ทำให้บริษัทฯไม่สามารถมีอัตรา ค่าระวางที่สูงตามที่ทำสัญญาไว้ และอาจถูกบังคับให้ทำสัญญา ณ
อัตราตลาดปัจจุบันซึ่งตกต่ำ และมีอัตราค่าระวาง ต่ำกว่าที่ทำสัญญาไว้ อย่างไรก็ตาม
บริษัทฯตระหนักถึงความเสี่ยงจากการที่คู่สัญญาไม่ปฏิบัติตามสัญญา ในระยะยาว ดังนั้น
บริษัทฯจึงได้ทำการวิเคราะห์ลูกค้า (Charterers) ที่จะทำสัญญา Long Term Charters
โดยเลือกลูกค้าชั้นดี และมีเครดิตสูงที่สุด ด้วยเหตุผลดังกล่าวข้างต้นจึงทำให้ ณ
เวลาที่ตลาดซบเซาจนถึงสิ้นไตรมาสที่หนึ่งของปี 2552 บริษัทฯ ไม่ได้ประสบกับปัญหาจากการที่ลูกค้า
(Charterers) ไม่ปฏิบัติตามสัญญา

เรือของบริษัทฯ เดินเรือในน่านน้ำสากลทั่วโลกและกระจายการให้บริการในสัดส่วนเท่าๆ กันทั่วโลก
โดยไม่ได้เฉพาะ เจาะจงที่ส่วนใดส่วนหนึ่งเท่านั้น ด้วยเหตุนี้ บริษัทฯ
จึงไม่มีความเสี่ยงด้านภูมิศาสตร์ในการตลาดและลูกค้าของบริษัทฯ
ดังนั้นความเปลี่ยนแปลงในพื้นที่ใดพื้นที่หนึ่งของโลกอันเนื่องมาจากสงครามหรือการก่อการทางการเมือง
หรือด้วยเหตุผล ใดๆ ก็ตามจะไม่ส่งผลกระทบสำคัญที่ทำให้รายได้ของบริษัทฯ ลดลงได้

รายได้ของบริษัทฯ
มาจากจำนวนของลูกค้าหลากหลายและไม่ขึ้นต่อลูกค้ารายใดรายหนึ่งในการดำเนินธุรกิจ ดังนั้น
บริษัทฯ จึงไม่มีความเสี่ยงต่อการที่จะต้องทำธุรกิจกับลูกค้าเพียงรายเดียว
หรือได้รับผลกระทบรุนแรง หรือสูญเสียรายได้ หากลูกค้ารายนั้นๆ
ประสบภาวะขาดทุนอย่างมีนัยที่สำคัญ

ความเสี่ยงจากการหาเรือใหม่ทดแทนเรือเก่าและการขยายกำลังความสามารถของกองเรือ

ตามที่ได้อธิบายไว้ข้างต้น สินทรัพย์ของบริษัทฯ คือ เรือ เป็นสินทรัพย์ที่มีอายุการใช้งานที่จำกัด
เมื่อเรือมีอายุการใช้งาน ในระดับหนึ่ง เรือเหล่านี้จะต้องถูกปลดระวาง
เป็นเหตุให้กำลังความสามารถของกองเรือลดลง และถ้าบริษัทฯ
ต้องการคงระดับกำลังความสามารถของกองเรือ บริษัทฯ
จำเป็นต้องทดแทนเรือเก่าที่ถูกปลดระวางไปแล้ว (หรือถูกขาย) ในระหว่างปี 2552 บริษัทฯ
ได้ขายเรือเก่าที่สุดจำนวน 21 ลำ ทำให้ขนาดของกองเรือบริษัทฯ ลดลง ซึ่งถ้าบริษัทฯ
ต้องการคงกำลังความสามารถนี้ ก็จำเป็นที่จะต้องหาเรือมาทดแทนเรือที่ได้ขายไปแล้ว
การทดแทนเรือที่ถูกปลดระวาง และเรือที่ได้ขายไปแล้ว
สามารถทำได้ด้วยการซื้อเรือมือสองจากตลาด“ซื้อ-ขาย” เรือเสรี (the open “Sale &
Purchase” market) อย่างไรก็ตาม
เนื่องจากการขยายตัวอย่างรวดเร็วของตลาดการขนส่งระหว่างประเทศในช่วง 4/5 ปีที่ผ่านมา
ทำให้มูลค่า (ราคา) (Value (Cost)) ของเรือมือสองสูงขึ้นอย่างที่ไม่เคยเกิดขึ้นมาก่อน
และบริษัทฯ เห็นว่าไม่เป็นการ รอบคอบที่จะซื้อเรือในราคาสูงขณะนี้
ซึ่งจะก่อให้เกิดความเสี่ยงต่อมูลค่าของสินทรัพย์ (เรือ) อันเป็นผลมาจากมูลค่าเรือ
ในตลาดลดลงในช่วงขาลงอย่างต่อเนื่อง ซึ่งได้เกิดขึ้นในช่วงครึ่งหลังของปีที่ผ่านมา
และได้มีการปรับตัวขึ้นลง ในระหว่างปีตามที่ได้อธิบายไว้ข้างต้น ขณะที่บริษัทฯ
ได้ดำเนินการเพื่อซื้อเรือเก่ามือสองหนึ่งลำในช่วงสิ้นปีนี้ (2552)
ซึ่งถ้าราคาเรือเก่ามือสองยังไม่ลดลงอยู่ในระดับที่เหมาะสมหรือกลับเพิ่มสูงขึ้น
ซึ่งแม้ว่าบริษัทฯคาดหวังที่จะหาเรือ ทดแทนเรือเก่าที่ขาย/ปลดระวาง
ด้วยเรืออายุน้อยที่มีขนาดใหญ่กว่าก็ตาม บริษัทฯ อาจจะไม่สามารถซื้อเรือเก่ามือสอง
ได้เพียงพอต่อความต้องการ (หรือแม้แต่เรือต่อใหม่ที่พร้อมจะส่งมอบทันที)
และไม่สามารถซื้อเรือในราคาที่เหมาะสม ณ ขณะนี้ได้ ทำให้บริษัทฯ
มีความเสี่ยงในการทดแทนความสามารถการให้บริการขนส่งที่หายไป
อันเป็นผลจากการขายและปลดระวางเรือเก่าของบริษัทฯ

บริษัทฯ มุ่งมั่นที่จะลดความเสี่ยงในการทดแทนกำลังกองเรือดังกล่าว
ด้วยการทำสัญญาสั่งต่อเรือใหม่ในราคาที่เหมาะสม
มีคุณสมบัติที่สอดคล้องกับความต้องการและความจำเป็นของบริษัทฯ
เพื่อให้มั่นใจในการทดแทนกำลังกองเรือและขยาย กองเรือ
เมื่อเรือสั่งต่อใหม่ได้ถูกส่งมอบตามที่ระบุในสัญญา ขณะเดียวกัน
ความเสี่ยงจากการดำเนินงานและความเสี่ยง ทางการตลาดซึ่งเกิดจากเรือสั่งต่อใหม่ที่จะได้รับมอบ
จะเป็นดังที่ได้อธิบายไว้ข้างต้น ส่วนความเสี่ยงที่เกิดจากสัญญา สั่งต่อเรือใหม่สามารถสรุปได้ดังนี้

-   ความเสี่ยงที่เกี่ยวกับอู่ต่อเรือ (Ship Builder) : บริษัทฯ
    จะมีความเสี่ยงที่เกิดจากอู่ต่อเรือในเรื่อง การส่งมอบเรือตามกำหนด
    และ/หรือส่งมอบเรือที่มีคุณสมบัติที่ถูกต้อง กล่าวคืออาจจะไม่สามารถส่งมอบเรือ
    ด้วยเหตุผลใดๆ ก็ตาม หรือส่งมอบเรือล่าช้า
    และ/หรือส่งมอบเรือที่มีคุณสมบัติไม่ตรงตามที่คาดหมาย และที่กำหนดไว้ในสัญญา บริษัทฯ มุ่งมั่น
    ที่จะขจัดความเสี่ยงเหล่านี้ ด้วยการใช้ความระมัดระวังประเมิน ความสามารถของอู่ต่อเรือ
    ไม่ว่าจะเป็นตารางเวลาการ ส่งมอบซึ่งยอมรับทั้งสองฝ่าย และการคงไว้ซึ่งคุณภาพ
    พร้อมกับการเรียกหลักประกันในรูปของ Bank Guarantees
    เพื่อให้ครอบคลุมการคืนเงินที่ได้ชำระล่วงหน้า เป็นงวดๆ ไปแล้วและ/หรือการส่งมอบล่าช้า
    อีกทั้งมีค่าปรับที่เข้มงวด ที่ได้ระบุในสัญญาเรื่องของการส่งมอบเรือ ล่าช้า
    และการส่งมอบเรือที่ไม่ถูกต้องตามที่ระบุ นอกจากนี้ บริษัทฯ
    ยังได้แต่งตั้งและจ้างทีมงานที่มีคุณภาพสูง และมีประสบการณ์พานิชยนาวี
    เพื่อควบคุมการต่อเรือที่อู่ต่อเรือ

-   ความเสี่ยงที่เกิดจากวัฏจักรของอุตสาหกรรม : บริษัทฯ มีความเสี่ยงเมื่อเรือที่สั่งต่อใหม่
    (โดยเฉพาะเรือขนาดใหญ่ ประเภทซุปราแมกซ์ เมื่ออุปสงค์ -
    อุปทานเอื้อประโยชน์ให้น้อยกว่าเรือประเภทแฮนดี้ไซส์ซึ่งมีขนาดเล็กกว่า)
    ถูกส่งมอบหรือเมื่อทันทีที่ได้ซื้อเรือมือสอง
    ซึ่งตลาดขนส่งสินค้ากำลังก้าวเข้าสู่ช่วงขาลงและเมื่อเวลานั้นมาถึง
    นอกเหนือจากมูลค่าเรือจะลดต่ำลงแล้ว บริษัทฯ
    ยังอาจจะไม่สามารถปล่อยเรือสั่งต่อใหม่ให้บริการ Charter ในอัตราที่คาดการณ์ไว้ ดังนั้น
    เพื่อขจัดความเสี่ยงนี้ บริษัทฯ จึงพยายามที่จะทำสัญญา Time Charter
    ล่วงหน้าสำหรับเรือสั่งต่อใหม่ในอัตราค่าระวางที่สูง
    และเหมาะสมตามตารางการส่งมอบเรือสั่งต่อใหม่ดังกล่าว และพยายามที่จะทำสัญญาให้บริการ
    Charter เรือเป็นระยะเวลา 2/3 ปี สำหรับเรือมือสองที่ได้ซื้อ และรับมอบแล้ว

  ยิ่งไปกว่านั้น ถ้าเรือต่อใหม่ถูกส่งมอบในขณะที่อุตสาหกรรมอยู่ในช่วงขาลง
  ราคาตลาดของเรือต่อใหม่ อาจจะลดลงจนถึงระดับที่บริษัทฯ
  อาจจะผิดสัญญาตามเงื่อนไขของหนี้สินต่อมูลค่า โดยจะต้องดำรงสัดส่วน
  ดังกล่าวตามเงื่อนไขของสัญญาขอสินเชื่อ ซึ่งบริษัทฯ ได้ตระหนักถึงปัจจัยความเสี่ยงดังกล่าว
  และเพื่อขจัด ความเสี่ยงดังกล่าว นอกเหนือจากการตั้งสำรองเงินสดแล้ว
  (เพื่อชำระเงินจ่ายล่วงหน้าบางส่วนของเงินกู้)
  เงินกู้สำหรับเรือต่อใหม่เป็นสินเชื่อเพื่อนำมาใช้ซื้อเรือต่อใหม่เพียง 15 ลำเท่านั้น
  จากเรือที่บริษัทฯ สั่งต่อใหม่ ทั้งหมดจำนวน 18 ลำ ทำให้บริษัทฯ
  ต้องนำเรือต่อใหม่ที่ปลอดจากภาระผูกพันใดๆ จำนวน 3 ลำที่เหลือนี้
  เป็นหลักประกันเพิ่มเติมสำหรับเงินกู้ดังกล่าวหลังจากรับมอบเรือ

-   ความเสี่ยงที่เกิดจากการระดมทุน : บริษัทฯ
    มีความเสี่ยงซึ่งเกิดจากการไม่สามารถหาแหล่งเงินทุนสำหรับเรือ
    สั่งต่อใหม่ ซึ่งในกรณีนี้ บริษัทฯ
    จำเป็นต้องใช้กระแสเงินสดภายในจากการดำเนินงานเพื่อเรือสั่งต่อใหม่ ทำให้บริษัทฯ
    อาจจะเหลือกระแสเงินสดไม่เพียงพอ
    หรือเหลือเงินสดส่วนเกินไม่เพียงพอต่อการจ่ายเงินปันผล หรือเพื่อการลงทุนอื่นๆ
    เพื่อขจัดความเสี่ยงนี้ บริษัทฯ ได้จัดหาสินเชื่อสำหรับเรือสั่งต่อใหม่จำนวน 15 สัญญา
    จากจำนวน 18 สัญญา ซึ่งบริษัทฯ ได้สั่งต่อไปแล้วในปีที่ผ่านมา นอกจากนี้
    บริษัทฯยังคงมีวงเงินสินเชื่อ สำหรับซื้อเรือเก่ามือสองเพื่อทดแทนเรือเก่าที่ได้ขายไป

ผลกระทบของวิกฤตการเงินโลก

ปัจจัยความเสี่ยงที่สำคัญซึ่งเกิดขึ้น
และเป็นผลกระทบโดยตรงจากวิกฤตการเงินโลกต่ออุตสาหกรรมการขนส่งสินค้า รวมทั้ง บริษัทฯ
มีสาระสำคัญสรุปได้ดังต่อไปนี้

-   ความเสี่ยงจากการไม่มีอุปสงค์ :
    วิกฤตการเงินได้นำไปสู่การปิดกิจการหรือการลดขนาดของภาคธุรกิจทั่วโลก
    ประกอบกับการลดช่องทางของการเงินในระบบการค้า (Trade Finance)
    ซึ่งส่งผลกระทบต่อการค้าทั่วโลก รวมทั้งทำให้ไม่มีอุปสงค์ต่อการบริการขนส่ง
    ทำให้อัตราค่าระวางเรือล่มสลายลง แม้ว่าอุปสงค์จะได้มีการ
    ปรับตัวขึ้นเล็กน้อยตามที่ได้กล่าวไว้ข้างต้นก็ตาม บริษัทฯ ได้ดำเนินแผนงานด้วยการทำสัญญา
    Long Term Charters ในอัตราค่าระวางที่สูงและสมเหตุผล
    ซึ่งช่วยพยุงรายได้ของบริษัทฯจากผลกระทบของการลดลง
    อย่างรวดเร็วและรุนแรงของอัตราค่าระวาง อย่างไรก็ตาม
    แม้ว่าอุปสงค์จะได้มีการปรับตัวสูงขึ้น แต่ก็ไม่แน่นอน ว่าจะปรับตัวอย่างต่อเนื่อง
    และแม้ว่าอุปสงค์จะได้ปรับตัวสูงขึ้นอย่างมากก็ตาม ก็ไม่แน่ว่าจะสามารถชดเชย
    กับการเพิ่มขึ้นของอุปทานคือเรือสั่งต่อใหม่ ดังนั้น ในกรณีดังกล่าว ถ้าตลาดมีการปรับตัว
    ลดลงอย่างต่อเนื่อง รายได้ของบริษัทฯ ก็จะได้รับผลกระทบอย่างมีนัยที่สำคัญ
    ทั้งนี้เนื่องจากบริษัทฯอาจถูกกดดันให้ต้องปล่อยเรือ ลำที่ยังไม่ได้ทำ Long Term Charter
    หรือเรือลำที่สัญญาให้บริการได้สิ้นสุดลงด้วยอัตรา Charter ที่ต่ำมาก
    และ/หรืออาจถูกกดดันให้ต้องปลดระวางเรือเก่าที่มีอายุไม่มากนัก เนื่องจากไม่มีอุปสงค์
    ในเรือดังกล่าว หรือเนื่องจากไม่สามารถปล่อยให้บริการ Charter เรือเหล่านี้ในอัตรา ณ
    จุดคุ้มทุน ซึ่งอย่างน้อยยังเพียงพอ กับค่าใช้จ่ายในการเดินเรือของเรือลำนั้นๆ

-   ปัจจัยเสี่ยงจากคู่สัญญา : ในกรณีของภาวะถดถอยของโลก
    บริษัทหลายแห่งซึ่งใช้บริการขนส่งสินค้า รวมถึง ลูกค้าของบริษัทฯ หรือ “Charterers”
    ซึ่งบริษัทฯ ได้ทำสัญญาปล่อยเรือให้บริการ Longer Term Period Charters ในอัตราที่สูง
    อาจต้องปิดกิจการลงหรือล้มละลาย หรือประสบกับปัญหาทางการเงินในอนาคต
    ทำให้ไม่สามารถ ชำระค่า Charter เรือ ให้กับบริษัทฯ หรือยกเลิกสัญญา Charters
    ก่อนถึงกำหนด อย่างไรก็ตาม ดังที่ได้กล่าวมาแล้วข้างต้น บริษัทฯ ตระหนักถึง
    ความเสี่ยงจากการที่คู่สัญญาไม่ปฏิบัติตามสัญญา Period Charters ดังนั้น บริษัทฯ
    ได้ทำการวิเคราะห์ลูกค้า (Charterers)ที่จะทำสัญญาให้บริการ Longer Period
    Charter โดยจะเลือกลูกค้าชั้นดี และมีเครดิตสูงที่สุดเท่านั้น

-   ปัจจัยเสี่ยงจากภาวะสินเชื่อตึงตัว (Credit Crunch) :
    วิกฤตการเงินได้นำไปสู่ภาวะสินเชื่อตึงตัว ความเสี่ยงนี้ เป็นสิ่ง ตรงข้าม
    กับนโยบายซึ่งเป็นที่ยอมรับโดยธนาคารทั่วโลก ที่สนับสนุนหรือคงไว้ซึ่งการตั้งทุนสำรอง
    ซึ่งยังคงทำได้ ยากต่อการระดมทุนใหม่
    โดยเฉพาะอย่างยิ่งจากธนาคารระหว่างประเทศที่เป็นผู้ปล่อยให้กู้ แก่อุตสาหกรรม
    การเดินเรือ ซึ่งหากสถานการณ์นี้ยังคงดำเนินอยู่ต่อไปในอนาคตระยะหนึ่ง
    บริษัทฯอาจจะไม่สามารถหา สินเชื่อใหม่ หรือต่ออายุสัญญาขอสินเชื่อปัจจุบันที่บริษัทฯมีอยู่
    ซึ่งเป็นสิ่งจำเป็นเพื่อระดมทุนในการซื้อเรือ เข้ามาเสริมหรือขยายกองเรือของบริษัทฯ
    และตามที่ได้อธิบายไว้ข้างต้น บริษัทฯ มีวงเงินสินเชื่อเพื่อใช้ในการ สั่งต่อเรือใหม่
    และกำลังอยู่ในขั้นตอนการหารือสำหรับต่อสัญญาวงเงินสินเชื่อ
    (การขยายระยะเวลาการเบิกถอน เงินกู้) ที่มีอยู่ในปัจจุบัน และเมื่อเร็วๆ นี้ บริษัทฯ
    ได้ทำสัญญาวงเงินสินเชื่อใหม่ที่มีระยะเวลาการเบิกถอนเงินกู้ ที่ยาวขึ้น
    เพื่อใช้ในการซื้อเรือมือสองเมื่อบริษัทฯ ต้องการซื้อเรือ